Նրանք շատ կուզենային գոնե աշխարհի առջև տպավորություն թողնել, որ իրենք հարց լուծող են։ Բայց իրականությունը մի փոքր այլ է։ Մարդիկ իրենց ձեռքից տվել են գործընթացը։ Մենք արդեն իսկ նկատում ենք, որ Թուրքիա-Ռուսաստան-Ադրբեջան հարաբերություններում են փորձում լուծել Ղարաբաղի հարցը։ Ժամանակին Ղարաբաղը դուրս մղեցին բանակցություններից, հիմա էլ Հայաստանն են ուզում դուրս մղել գործընթացից։ Ադրբեջանի կողմից տարածվող լուրերը, որ Ռուսաստանը այսպիսի, այնպիսի պայմաններ է դրել, իրականում այդ պայմանների մեջ Ղարաբաղ կամ Հայաստան բառերն անգամ չկան։ Այլ խնդիր է, որ դու լրիվ տալիս ես ուրիշին ու տալիս ես մտածված՝ օգտվելու մոլուցքով, արդյունքում գալիս ես այս վիճակին։ Արդեն հարցը առանց քեզ են լուծում, դու ո՞վ ես որ, քեզ չեն էլ հարցնում։ Հայաստանի անունն անգամ չեն տալիս, մեր կարծիքը նրանց չի հետաքրքրում։ Իրենց միայն մի բան էր պետք՝ հրաժարվել Վիեննայի պայմանավորվածություններից, և դա պոկել են։ Եթե դա այդպես չի, թող վեր կենան ու հայտարարեն, որ չեն հրաժարվել այդ պայմանավորվածություններից։